**Fejér Megyei Önkormányzat Közgyűlésének**

**46/2020. (II.27.) határozata**

**a „Kohéziós politika a régiók egyenlőségéért és a regionális kultúrák fenntarthatóságáért” elnevezésű európai polgári kezdeményezés támogatásáról**

A Fejér Megyei Közgyűlés megtárgyalta a „Javaslat a „Kohéziós politika a régiók egyenlőségéért és a regionális kultúrák fenntarthatóságáért” elnevezésű európai polgári kezdeményezés támogatásáról” című előterjesztést és az alábbi határozatot hozta:

A Fejér Megyei Közgyűlés támogatja a Székely Nemzeti Tanács által kezdeményezett Kohéziós politika a régiók egyenlőségéért és a regionális kultúrák fenntarthatóságáért című, ECI(2019)000007 nyilvántartási számú polgári kezdeményezést (bővebb információk: <https://nemzetiregiok.eu>). A kezdeményezés lényege, hogy az Európai Unió kohéziós politikája kezelje kiemelt figyelemmel azokat a régiókat, amelyeket nemzeti, etnikai, kulturális, vallási, nyelvi sajátosságok különböztetnek meg az őket körülvevő régióktól.

A kezdeményezés összhangban áll az Európai Tanács 1201/1993-as, 1334/2003-as, 1811/2007-es számú ajánlásaival, a Regionális Autonómia Európai Chartával, az Európa Parlament uniós állampolgárságra vonatkozó 1991. november 21-én elfogadott határozatával, és nemzetközi standardként kívánja kezelni mindazoknak az egyéni és kollektív jogoknak az elismerését, amelyeket az Európai Unió tagállamai eddig általánosan elfogadtak.

A Fejér Megyei Közgyűlés felhívja valamennyi Fejér megyei önkormányzat, valamint Fejér megye lakosságának figyelmét, hogy támogassák a Székely Nemzeti Tanács kezdeményezését.

Felelős: Dr. Molnár Krisztián

 a közgyűlés elnöke

Határidő: értelem szerint

Székesfehérvár, 2020. február 27.

 megyei jegyző jogkörében eljárva:

 **Dr. Molnár Krisztián s.k. Hajnalné dr. Szecsődi Zsuzsanna s.k.**

 a közgyűlés elnöke megyei aljegyző

A kivonat hiteléül: